google/wiki40b huggingface dataset:
Harry Brooks

Tidlig liv

Brooks vokste opp i Southfield, Michigan'og ble interessert i flyvning i ung alder. Ni år gammel så han brødrene Wright og en av deres Wright Flyer på en landbruksutstilling. Brooks begynte å forfølge sin interesse for luftfart, tok flytimer på en lokal flystripe, hvor han ble sett ved flere anledninger av Henry Ford. Hans far spilte fiolin på dansetillstelninger i en lokal kro hvor han møtte Henry Ford. inviterte Ford hjem til middag og introduserte ham til sin sønn.
Ford ansatte Harry til å arbeide i en av sine bilfabrikker. Flere måneder senere ga Ford Harry jobb som testpilot ved Stout Metall Airplane, en divisjon av Ford Motor Company. Selv om han fortsatt var veldig ung, ble Brooks snart Fords topp-pilot, samt en nær venn som Ford ga tilnavnet «Brookseie». Brooks demonstrerte den nye erndekkeren, Ford Trimotors egenskaper for William Boeing ved å overlate ham kontrollene og satte seg i passasjerkabinen. Brooks fløy Charles Lindberghs mor fra Detroit til Cleveland. Brooks var også piloten som fløy Lindberghs mor til Mexico i Spirit of St. Louis i 1927 på demonstrasjons- og publisitetsturer. Den 10. februar 1927, fløy Brooks for første gang et bly ble navigert utelukkende av radio-beacon-systemet.

Ford Flivver

Da Ford lanserte den nye Ford Flivver i 1926, brukte Brooks  prototypen for å fly til sitt hjem like nord for Ford airport.
En tredje prototype med «lange vinger» ble bygget for å vinne en langdistanse rekord for lette fly i 200 til 400 kg  "C" - klassen. Konkurransen gikk fra Ford airport i Dearborn i Michigan til Miami, Florida. Et første forsøk ble foretatt 24. januar 1928, bevitnet av Henry Ford. Det endte i Asheville, Nord-Carolina. Et annet forsøk med den andre prototypen, bevitnet av Edsel Ford. Brooks fløy fra Detroit 21. februar 1928, men landet 320 km før Titusville, Florida, da propellen var blitt bøyd, men likevel, det hadde fløyet 1 564 km, noe som var en rekord for Ford Flivver  men likevel oppnådd en rekord, fløy  over 1 800 km  uten å måtte landte for etterfylling av drivstiff.
Mens han overnattet i Titusville reparerte Brooks flyet, ved hjelp av en propell fra et fly som hadde nødlandet. Han hadde også lagt noen tannpirkere i tanklokkets ventilasjonshull for å hindre at fuktig luft skulle trenger inn og danne kondens i løpet av natten. Den 25. februar tok Brooks tok av for å fullføre løpet, sirklet ut over Atlanterhavet da hans motor stoppet og han gikk ned i Melbourne, Florida. Vraket av Ford Flivver tatt opp fra sjøen, 
men Brooks' legeme ble aldri funnet.
1. armé (Tyrkia)

Den tyrkiske 1. armé (tyrkisk: Birinci Ordu) er en av de tyrkiske landstridskrefters i alt fire armeer (2016).
Den 1. arme har hovedkvarter i Selimiyekasernen (Selimiye Kışlası) i Istanbuls bydel Üsküdar på byens asiatiske side, mens selve hærens stridsenheter er stasjonert i  Øst-Trakia. Armeen sikrer grensene mot Hellas og Bulgaria og havstredene Bosporus og Dardanellene.
Litteraturformidling

Litteraturformidling vil si planmessige tiltak for å inspirere til lesing generelt, eller til lesing av litteratur med bestemte kvaliteter. Litteraturformidling foregår i bibliotek, skole, bokhandel og andre steder. Litteraturformidling foregår både gjennom kampanjer og andre aksjonsrettede tiltak, og gjennom løpende virksomhet som bokutstillinger, eksponering av nye bøker og annet. I videste forstand kan det meste av virksomheten i bibliotek og bokhandel kalles litteraturformidling.
Universitetet i Oslo tilbyr et yrkesrettet studium i litteraturformidling. Foreningen !les er en av flere norske, nasjonale tiltak for litteraturformidling rettet mot ungdom.
VM i snøbrett 2012

VM i snowboard 2012 ble arrangert 10.-19. februar 2012 i Oslo Vinterpark (Tryvann Vinterpark/Wyllerløypa). 240 deltakere fra cirka 35 land deltok, og mesterskapet hadde to konkurranseformater, slopestyle og halfpipe. I tillegg var det en quarterpipe-konkurranse i Holmenkollbakken som åpning på finalehelgen.
Oslo ble i 2010 tildelt VM i snowboard av det internasjonale snowboardforbundet og Ticket to Ride (TTR) (verdensserien). Verdensmesterskapet ble ikke arrangert i regi av Det internasjonale skiforbundet (FIS), som arrangerer Verdensmesterskapet i snøbrett.
Mesterskapet ble produsert for TV av NRK, og Øyvind Pettersen, Jørn Veberg, Petter Rydeng Ellingseter og Colin McMahon vant fagprisen beste grafikk/vignett/VFX for serien under Gullruten 2012.
Bandar Lampung

Bandar Lampung (byen het tidligere Tanjungkarang-Telukbetung som er et sammensatt navn som inneholder de to delene av byen) er provinshovedstaden i provinsen Lampung på Sumatra i Indonesia. Befolkningen anslås (2005) til 651 000.
Byen ligger nær sør-østspissen av øya Sumatra, innerst i Lampungbukta vendt mot Java. Den var tidligere to separate byer, Tanjungkarang og havnebyen Telukbetung.
Den 27. august 1883 ble de begge fullstendig dekket av vulkansk aske da vulkanøya Krakatau ca 100 km unna i Sundastredet mellom Sumatra og Java hadde sitt katastrofale utbrudd.
Etter hvert grodde de to byene sammen til én, og ble formelt sammenslått og fikk nytt navn tidlig på 1980-tallet. En av grunnene til områdets svært raske befolkningsvekst var og er den indonesiske transmigrasjonspolitikken, som tar sikte på å flytte folk fra de svært tettbefolkede øyene Java og Bali til øyer med lavere folketetthet, som Sumatra, Kalimantan (Borneo) og Sulawesi. Et stort antall javanesere slo seg ned omkring Tanjungkarang og Telukbetung, der de utviklet jordbruket og beholdt nær økonomisk kontakt med Java. Byen er endepunkt for den viktige kommunikasjonsåren, den transsumatriske hovedvei, og endestasjon for jernbaneforbindelsen (siden 1913) med de delene av Sumatra som er rikere på naturressurser.
Stjernenukleosyntese

Stjernenukleosyntese er en fellesbetegnelse for de nukleære reaksjonene som finner sted i en stjerne og som bygger opp de tyngre grunnstoffenes atomkjerner.
De prosessene som foregår begynte å bli forståelige tidlig i det 20. århundret da det for første gang ble klart at det er energien som frigjøres ved kjernereaksjoner som har gitt solen muligheten til å eksistere som en kilde til varme og lys i milliarder av år. Den viktigste energiproduksjonen i solen skjer ved en kjernefysisk fusjon av hydrogen til helium, noe som skjer ved en minimumstemperatur på 3 millioner K.

Historie

I 1920 var Arthur Eddington den første til å foreslå at stjerner fikk deres energi fra kjernefusjon av hydrogen til helium. Dette skjedde på basis av de presise målingene av atomer som var foretatt av F.W. Aston.
George Gamow utledet i 1928 det som nå kalles Gamow-faktoren, en kvantemekanisk formel, som anga sannsynligheten for at to kjerner kunne komme tilstrekkelig nær hverandre til at den sterke kjernekraften kunne overvinne Coulomb-barrieren.
Gamow-faktoren ble benyttet i det følgende tiår av Atkinson og Houtermans og senere av Gamow selv og Teller til å utlede den hastigheten hvor kjernereaksjoner vil gå fremover ved høye temperaturer, som man mente fantes i det indre av stjernene.
I 1939 analyserte Hans Bethe i en avhandling med tittelen Energy Production in Stars (Energiproduksjon i stjerner) de forskjellige mulige reaksjoner hvor hydrogen kan fusjonere og danne helium. Han valgte ut to prosesser som han mente var gode kandidater. Den første, proton-protonkjeden, er den dominerende energikilden i stjerner med en masse opp mot solens. Den andre prosessen, CNO-syklusen som også von Weizsäcker hadde vurdert i 1938, er viktigere i mer massive stjerner. Disse arbeidene vedrørte den energifremføringen som er i stand til å bevare stjerners varme. Derimot vedrørte de ikke frembringelsen av tyngre grunnstoffer. Teorien for dette ble tatt opp av Fred Hoyle i 1946 hvor han argumenterte for at en samling av svært varme kjerner ville smelte sammen til jern. Hoyle fulgte dette opp i 1954 i en større avhandling som viste hvordan fremskredne fusjonsfaser i stjerner ville syntetisere grunnstoffer med en masse mellom kull og jern.
Det ble raskt tilføyet en rekke viktige detaljer til Hoyles teori, begynnende med offentliggjøringen av et berømt skrift i 1957 av Burbidge, Burbidge, Fowler og Hoyle (vanligvis kjedt som B²FH-skriftet). Dette verket samlet og forfinet de tidligere undersøkelsene til en gjennomarbeidet og svært sitert redegjørelse som ga løfte om å kunne forklare de observerte relative mengdene av grunnstoffene. Betydelige forbedringer ble tilføyd av A.G.W. Cameron og Donald D. Clayton. Cameron tok sin egen uavhengige tilgang til nukleosyntese og brukte dataer til tidsavhengige beregninger av nukleære systemers utvikling. Han beregnet de første tidsavhengige modellene av S-prosessen, R-prosessen og fusjonen av silisium til grunnstoffer i jern-gruppen. Han oppdaget også strålingsrelaterte tidsfølger til bruk for bestemmelse av grunnstoffenes alder. Hele forskningsområdet ble kraftig utvidet på 1970-tallet.
Rosendo de Celanova

Rudesind, eller Rosendo de Celanova (født 26. november 907; død 1. mars 977), var en galisisk adlig og kirkeleder. Han er helligkåret i den katolske kirke. Han er også kjent som Rosendo Gutérrez og Rudesindus Guterri. Han var biskop av Mondoñedo og Iria Flavia og en person med stor politisk innflytelse i Galicia på 900-tallet.

Religiøs og kulturell innflytelse

Rosendo grunnla i 934 klosteret Caaveiro og i 936 klosteret Celanova. Særlig Celanova gav viktige impulser for ordenslivet og drivkraft for den religiøse fornyelse.
Hans innflytelse bidro bidro til at en preromansk byggestil slo igjennom i Galicia. Eksempler på dette er kapellet San Miguel de Celanova og ruinene etter San Martiño de Pazó. Grev Froila Gutiérrez, kjent som San Froilán, hadde latt denne kirke bygge i mozarabisk stil.

Liv og virke

På det tidlige 900-tallet var Galicia et kristent maktsentrum på den iberiske halvey, som ellers for det meste var dominert av det muslimske al-Andalus. Alfons III av Asturia delte i pakt med germansk bruk  i året 910 sitt kongerike mellom sine tre sønner García I av León, Ordoño II. av León og Fruela II auf. Etter sine brødres død gjenforente Fruela igjen områdene under sitt herrskap, og holdt hoff i León.
Med den kristne reconquista forflyttet det kristne maktsentrum seg vekk fra Galicia. Det oppstod interne maktkamper i hoffet i León, og dette styrtet Galicia ned i føydalt anarki og maktvakuum. Disse omstendigheter preget Rosendos tid. Den urolige og forvirrede tid begynte nemlig allerede ved Alfons IIIs død i 910 og vedvarte til Bermudo IIIs død i slaget ved Tamaron i 1037.
Som element av sin maktpolitikk innsatte monarkene medlemmer av ledende adelsfamiler som biskoper i de galiciske bispedømmer. Slik ville de sikre både adelens og den katolske kirkes lojalitet. Kirkelige embeder ble beholdt innen disse adelsfamilier. Også Rosendo fikk sitt embede slik; han overtok som biskop av Mondoñedo etter sin onkel Savarico. Selv skulle ham til slutt overlate embedet til sin nevø.
I 955 utnevnte kong Ordoño III ham til stattholder over Riocaldos land ved Galicias sørlige grenser og til Santa Maria Ortiguera ved den kantabriske kyst.
I 970 overtok Rosendo bispestolen Iria Flavia. Hans forgjenger Sisnando Menéndez var i 968 falt i slaget ved Fornelos mot vikingene. Rosendo var biskop av Iria Flavia frem til konsilet i León i 974. Siner siste leveår tilbragte han tilbaketrukket i klosteret Celanova.

Relikvier

En mitra, en bispestav, noen kammer og en ring tilskrives ham. Ringen går egeltlig tilbake til romertiden; i steinen er det inngravert et bilde av guden Jupiter. Men det er mulig at Rosendo betraktet bildet som et kristent motiv.
Sofus

Etymologi

Sofus er en nordisk form av Sophus, den latinske formen av det greske navnet Σοφος (Sophos) som betyr «evnerik, kløktig». Navnet kan også være dannet av kvinnenavnet Sofia som har opprinnelse i det greske ordet sopheia som betyr «visdom», eller i det arabiske mannsnavnet Sufi, «mystiker, sufist».
Sófus er en islandsk form av navnet, og Suuffu, Suuffusi, Suvfo og Suvfuse er grønlandske varianter av navnet.
Læringsnettverket

Læringsnettverket er et landsomfattende nettverk av norske attføringsbedrifter som driver tilpasset læring og kompensatorisk opplæring for å forberede deltakerepå arbeidslivet. Mange av nettverkets medlemmer har spesialisert seg på basiskompetanseopplæring, både som tilbydere av BKA-kurs til bedrifter og som tilpasset opplæring for personer som er søkt inn via Nav.
Læringsnettverket tilbyr metodekurs til sine medlemmer. Denne opplæringen fokuserer på kartlegging og tolkning av kartleggingsresultater, individuelle opplæringsplaner og valg av metoder. Nettverket har erfaring med opplæring av voksne med dysleksi, lese- og skrivevansker, tallbehandlingsvansker og arbeidsrettet språkopplæring for minoritetsspråklige.
Guro Fostervold Tvedten

Bakgrunn

Tvedten er født i Tønsberg og vokste opp på Nesjestranda i Molde kommune. Hennes bror, Knut Anders Fostervold er er tidligere toppspiller i fotball, og nå norsk mester på sykkel. 
Hun giftet seg med håndballspilleren Håvard Tvedten i 2009.

TV 2

Fostervold begynte som programleder/sportsanker i TV 2 i 1999. Hun fikk etter hvert større oppgaver som utegående reporter på forskjellige fotball- og håndballkamper og sportsarrangementer. I 2006 var hun vert for TV 2s program «TV 2s artistgalla» sammen med Øyvind Mund. Under Fotball-EM 2008 i Sveits og Østerrike var hun sammen med Erik Thorstvedt, programleder for det daglige fotballmagasinet, «EM-kveld fra Wien» på TV 2. Programmet dekket de siste hendelsene fra mesterskapet og kommende begivenheter. Hun har også vært programleder for TV 2s «fotballgalla» ved flere anledninger

Viasat

I 2012 begynte hun å jobbe for Viasat, hvor hun ledet sendingene fra UEFA Champions League. Hun ble oppsagt i januar 2016.
Leucidia

Utseende

Ganske små (vingespenn 24-28 millimeter) og spinkle, hvite sommerfugler med avrundede vinger. Disse er noen av de minste medlemmene i familien hvitvinger.

Levevis

Artene lever i tropisk regnskog, der de holder seg rundt små lysninger, for eksempel der et tre har falt. De har en påfallende langsom, flagrende flukt og kan holde det gående lenge uten å forflytte seg noe særlig. Både i utseende og atferd ligner de sterkt på små versjoner av den palearktiske slekten Leptidea, som de imidlertid ikke er beslektet med. Larvenes næringsplante er ukjent.

Utbredelse

Slekten er utbredt fra Trinidad og Tobago og Venezuela i nord til Rio de Janeiro i sør.
Norrmalm (bydelsområde)

Norrmalm er et bydelsområde i Stockholms innerstad som omfatter bydelene Norrmalm, Vasastaden og Skeppsholmen samt en mindre del av bydelen Östermalm. Området begrenses av Strömmen i sør og Brunnsviken i nord. Det bor godt og vel 61 000 personer i bydelsområdet.
Ved Gustav Adolfs Torg lå Hotell Rydberg fra 1857–1914. Det var en periode et av Stockholms mer kjente underholdningsetablissemang og ble besøkt blant annet av journalister og forfattere. Blant disse var Hjalmar Söderberg, Albert Engström, Emil Norlander og Hasse Z. Hotellet ble revet i 1914 for å gi plass til Skandinaviska Bankens palats.
Flyklubb

Seksjoner for egne luftsportaktiviteter

Det vanligste er at flyklubbene omfatter motorfly/småfly, men noen flyklubber har også seksjoner for mikrofly, seilfly, modellfly, fallskjerm, hangglider og paraglider. Endel steder er de forskjellige luftsportaktivitetene organisert i egne klubber direkte underlagt den aktuelle seksjonen i Norsk Luftsportsforbund.

Tilknytning til idretten

I løpet av endel år er de forskjellige seksjonene, med hver sin aktivitet blitt inkludert i Norges Idrettsforbund. Klubbene må derfor følge sentrale reglement for lover, regnskap, representasjon osv. som andre idrettslag. Klubbene er også med i kommunale idrettråd og i idrettkretsen i fylket.

Flymyndigheter

Flyklubbene driver med mye som krever offentlige sertifikater og godkjenninger. Derfor er det ofte kontakt med Luftfartstilsynet, både for godkjenning av fly, vedlikeholdsgodkjenning, sertifikatutstedelser, flyplassgodkjenninger, godkjenning av instruktører og flyskole osv. Noen flyplasser ligger i eller under kontrollert luftrom og må ha tillatelser fra en flykontrollenhet for flyging i kontrollert luftrom.

Flyskole

Mange flyklubber har egen flyskole med skolesjef og andre flyinstruktører som kan utdanne medlemmer til flysertifikat, fornye sertifikater som er i ferd med å gå ut, utdanne til sjøflysertifikat, gi utsjekk for nye flytyper, ski- halehjuls- og akroutsjekk. Flyskolen er en effektiv for å rekruttere medlemmer til flyklubbene.

Flyplass

Siden klubbene er avhengige av en flyplass for sin aktivitet, er det vanlige at de er lokalisert ved en småflyplass, eller ved en større flyplass som også benyttes av rutefly eller/og luftforsvaret. Klubber som ikke har rutefly eller forsvaret på samme flyplass, kan ha en betydelig jobb med snøbrøyting og vedlikehold av flyplassen.

Hangar

Småflyene er vanskelige å frakte langs vei, og de bør lagres innendørs for å unngå korrosjon. Derfor er det nødvendig med hangarplass både for fly som klubben eier og disponerer, og for private fly med plassen som base. Utleie av hangarplass til fly og om det eventuelt er plass til båter og campingvogner, kan være en god inntektskilde for en flyklubb.

Klubbhus

Det er vanlig at klubbene har eget klubbhus både for sosiale sammenhenger, for undervisning, for forberedelse av flyging, for nødvendig dokumentasjon og for lagring av flydeler, olje, fallskjermer, og nøkler og loggbok til fly.

NAKs Flytjeneste

Mange motorflyklubber er med i flygetjenesten, enten bare i skogbrannovervåkning og skogbrannslukking, og noen få klubber er med i redningstjenesten og deltar i aksjoner for SAR (seach and rescue), søk og redning. I denne sammenheng er klubbene også organisert i FORF, Frivillige Organisasjoners Redningsfaglige Forum.

Flyging for andre

Privatflysertifikat gir ikke mulighet for å fly betalende passasjerer eller å ha inntekt for flygingen, men det er lov å dele utgifter med venner og kjente. Det er ikke tillatt å konkurrere med flyselskaper som driver charterflyging og annen oppdragsflyging som næring. Det er lov å bruke småfly som del av en annen jobb, på samme måte som en arbeidsgiver benytter en ansatt med vanlig førerkort til å kjøre egen bil eller firmaets bil.
Nørvøya

Nørvøya er ei tettbygd øy, og bydel i Ålesund kommune. Nørvøy er den største av sentrumsøyene i Ålesund, og huser det kommersielle bysentrum, NTNU (tidligere Høgskolen i Ålesund), rådhuset og byklubben AaFKs hjemmearena. Byfjellet Aksla (135 moh) med Fjellstua ligger på Nørvøya. Nørvøya omfatter idag hele Nørvøy bydel som har 9 647 innbyggere (2015). Via Hellebroa er øya knyttet til sentrumsøya Aspøy. I øst er det broer over Nørvasundet til Oksnøya.
Navnet Nørvøya kommer av norrønt Nyrvi, eller «den smale øya». Jamfør Norvasund, det norrøne navnet på Gibraltarstredet.
Edinho Baiano

Karriere

Edinho Baiano startet sin profesjonelle karriere i Vitória i 1988. Han har også spilt for Palmeiras, Paraná, Atlético Paranaense, Kyoto Purple Sanga og Coritiba.
Providence Tool Company

Providence Tool Company, senere Rhode Island Tool Company, var et amerikansk firma som produserte isenkram og skytevåpen. Selskapet ble startet i 1834 av brødrene Joseph og Jeremiah Arnold. I 1846 slo selskapet seg sammen med William Field & Co og flyttet til Providence, Rhode Island og tok navnet Providence Tool Company. Firmaets hovedbygning ble påbegynt i 1853 av Providence Forge & Nut Company, som hadde kjøpt opp Tool Company. I begynnelsen laget selskapet hammere og maskindeler, men under den amerikanske borgerkrigen produserte de våpen for US Army.
På 1870-tallet var Providence Forge & Nut Company den største arbeidsgiveren i Providence, men tidene var dårlige. I 1872 mens de var i ferd med å skille ut våpendelen av produksjonen, fikk de en kontrakt på å produsere Martini-Henry-rifler for Det osmanske riket. Selskapet investerte i nytt produksjonsutstyr og laget store mengder våpen, men tyrkerne hadde problemer med å betale, og i kreditoren overtok våpendelen av produksjonen i 1881. Selskapet hadde imidlertid også kontrakt på å produsere symaskiner for Singer, og den sivile delen av selskapet fortsatte aktiviteten.
Selskapet fortsatte å produsere isenkram og maskindeler fram til det ble lagt ned i 2003. Navnet ble kjøpt opp og i 2008 ble et nytt selskap startet opp igjen under navnet Providence Tool Company, LLC i Plymouth, Wisconsin hvor de produserer bakladere for svartkrutt basert på Henry O. Peabody patent fra 1800-tallet.
Carrie Fisher

Tidlig liv

Fisher ble født i Burbank i California, som datter av sangeren Eddie Fisher og skuespillerinnen Debbie Reynolds; hennes besteforeldre på farsiden var jødiske immigranter fra Russland. Hennes yngre bror er Todd Fisher og hennes halvsøstre er skuespillerinnene Joely Fisher og Tricia Leigh Fisher, som er døtre av skuespillerinnen Connie Stevens.
Da Fisher var to år gammel, ble hennes foreldre skilt og faren hennes giftet seg med Elizabeth Taylor. Året etter, giftet moren hennes seg med forretningsmannen Harry Karl. Det ble tidlig antydet at Fisher ville begynne i samme yrke som familien forøvrig; hun opptrådte sammen med sin mor i Las Vegas da hun var tolv år gammel. Hun gikk på Beverly Hills High School, men sluttet for å bli med moren sin på hennes reiser i forbindelse med jobben. Hun opptrådte som en debutant og sanger i Broadway-oppsettingen av Irene i 1973 med hennes mor i en av hovedrollene.

I Norge

Carrie Fisher var i Norge da det ble gjort opptak til den andre Star Wars-filmen, Imperiet slår tilbake (1980), da Finse ble brukt til å representere isverdenen Hoth. Den ferdige filmen har imidlertid ingen utendørsscener der prinsesse Leia opptrer i norsk natur.

Privatliv

Fisher var gift med musikeren Paul Simon og var i et forhold med han i flere år etterpå. I løpet av ekteskapet deres, deltok hun i Simons musikkvideo til sangen «Rene Magritte And Georgette Magritte With Their Dog After The War». Hun blir referert til i mange av Simons sanger, blant annet «Hearts and Bones», «Graceland», «She Moves On», og «Allergies».
Etterhvert hadde Fisher et forhold med agenten Bryan Lourd. De fikk en datter sammen, Billie Catherine Lourd (født 17. juli 1992). Parets forhold sluttet da Lourd forlot henne for en annen mann. Hun ble koblet til senator Chris Dodd i en periode, og var kortvarig forlovet med skuespilleren Dan Aykroyd. Hun var også sammen med reporteren Bob Tur i 2004–2005.
I et intervju med National Public Radio i 2005, vitset Fisher med at hun var redd for at hvis hun noensinne ble senil, kunne hun gli tilbake i sin rollefigur som Princess Leia. Fisher diskuterte offentlig sin kamp med bipolar lidelse, samt kampen mot pillemisbruket, det mest kjente innslaget ble sendt på ABCs program 20/20.
Fisher beskrev seg selv som en «entusiastisk agnostiker som ville blitt glad for å bli vist at det finnes en Gud.»

Død

Fisher fikk et hjerteinfarkt på et fly på fra London til Los Angeles i desember 2016, og hun døde bare noen dager senere. Et halvt år senere ble det klart at rettsmedisinerne ikke kunne si med klarhet hvorfor hun døde, men at søvnapné og «andre ubestemte faktorer» spilte inn. I tillegg ble det funnet spor av kokain og ecstasy i kroppen, uten at man vet om det hadde betydning for dødsfallet. Opphopning av fettvev i blodårene skal også ha vært en medvirkende årsak til dødsfallet. Moren, Debbie Reynolds, døde dagen etter.
Nokia 2100

Nokia 2100 er en mobiltelefon fra Nokia. Mobiltelefonen ble lansert i 2002. Batteriet i Nokia 2100 tilsier at mobilen kan stå i stand-by-modus i 150 timer, eller ringe i 4 timer og 30 minutter.
Baumann Crag

Baumann Crag er klipperformasjon med en høyde opp mot 1 265 moh. som utgjør sørenden av Halfway Nunatak i Victoria Land i Antarktis.
Fjellet ble navngitt av Advisory Committee on Antarctic Names i 1994 etter Christopher C. Baumann, en kartograf i U.S. Geological Survey (USGS) som deltok i satellittmålingsgruppen ved Amundsen–Scott-stasjonen vinteren 1984 og var leder for kartleggingen til USGS på Seymourøya sommeren 1992–93.
Ramfjord (Nærøy)

Ramfjord er ei bygd i Nærøy kommune i Nord-Trøndelag. Bygda har ca. 20 innbyggere, og har eget forsamlingshus, og består av 3 gårdsbruk.